A **FÁBER Üzemeltető, Városfejlesztő és -fenntartó Kft.** Budapest XII. kerület Hegyvidéki Önkormányzat tulajdonában álló közszolgáltató vállalat. Fő tevékenységi körébe tartozik a közterületi parkolás üzemeltetése, közterek és parkok gondozása, valamint önkormányzati ingatlanok, karbantartása és műszaki üzemeltetése. Emellett piacüzemeltetési feladatokat lát el, társasházkezelést végez, valamint gondoskodik a köztisztaság fenntartásáról. A társaság fontos szerepet tölt be a Hegyvidék infrastruktúrájának fenntartásában és fejlesztésében.

Cégünk jelenleg az alábbi pozícióba keres munkatársat:

**KERTÉSZ**

**Főbb feladatok:**

* Parkok és zöldfelületek növényápolási munkáiban részvétel: fűnyírás, kaszálék gyűjtés, sövénynyírás, lombgyűjtés, gyomlálás, kapálás;
* Egyéb kertészeti munkák: növényöntözés, tápanyag kijuttatás, növénymetszés, növényültetési munkák;
* Egyéb földmunkák: ágyások előkészítése, felásása, gereblyézése;
* Játszóterek, parkok burkolatainak tisztítása, szemétszedés, szemetesek ürítése, homokozóban homokcsere;
* Eseti kérésre szakképesítést nem igénylő egyéb fizikai feladatok, szerelési munkák;
* Kisgépek kezelése és állapotának felügyelete: fűkasza, sövénynyíró, fűnyíró, lombfúvó, láncfűrész, rotációs kapa stb.;
* Téli időszakban parkok járdafelületeinek, illetve lépcsők hóeltakarítási és síkosságmentesítési feladatai;

**Az álláshoz tartozó elvárások:**

* szakiskolai végzettség (kertészeti)
* kertészeti tapasztalat, növények ismerete
* érvényes erkölcsi bizonyítvány
* rugalmasság, terhelhetőség
* együttműködési képesség

**Előnyt jelent:**

* kisgépkezelői szakképesítés
* öntözőrendszerek építésében és karbantartásában szerzett szakmai tapasztalat
* XII. kerületi lakhely
* „B” kategóriás jogosítvány

**Amit kínálunk:**

* teljes bejelentés, érvényesíthető adókedvezmények
* kiemelkedő teljesítményért cserébe ösztönzőbér a havi alapbéren felül
* túlórák elszámolása
* SZÉP kártya juttatás: nettó 350.000 Ft/év (a belépés napjától jár)
* egyéb juttatások: teljesítmény alapján év végi jutalom, törzsgárda jutalom
* munkába járási költségtérítés (vidékről bejáró kollégák bérletét teljes összegben térítjük), BKK bérlet
* munkaruha és eszközök, igényesen kialakított közösségi tér, öltöző
* kiszámítható munkarend: H-CS: 07:00-16:00, P: 07:00-13:30
* munkavégzés helye: Budapest, XII. kerület

Jelentkezés módja: Az önéletrajzokat bérigény megadásával az allas@faberkft.hu e-mail címre várjuk.